พอดีว่ามีประจำเดือนมาวันที่ 12-18 แล้ววันที่27 มีน้ำสีน้ำตาลไหลออกมาจากช่องคลอดใม่มีกลิ่น ใม่เป็นเมือก อยากทราบว่าผิดปกติอะไรหรือเปล่าค่ะ
สวัสดีค่ะ หากประจำเดือนได้มาในวันที่ 12 -18 มี.ค. แล้ววันที่ 27 มี.ค. มีน้ำสีน้ำตาลไหลออกมา อาจเป็น1. เลือดประจำเดือนเก่าที่ค้างอยู่ในมดลูก ซึ่งเมื่อมีตกขาวออกมา ก็อาจออกมาปนกับตกขาวได้2. เป็นเลือดออกช่วงไข่ตก เนื่องจากอยู่ในช่วงกึ่งกลางของรอบเดือนพอดี แต่โดยปกติ เลือดจะเป็นสีแดง และมีปริมาณเพียงเล็กน้อย3. เป็นเลือดออกกะปริดกะปรอยที่เป็นผลข้างเคียงจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น4. เป็นตกขาวที่ผิดปกติ แต่มักจะมีกลิ่นเหม็น และมีอาการแสบหรือคันช่องคลอดร่วมด้วยหากน้ำสีน้ำตาลดังกล่าวออกมาเพียง 1-2 วันแล้วหายไป ก็อาจเป็นเลือดประจำเดือนเก่าหรือเลือดออกช่วงไข่ตกก็ได้ ซึ่งไม่ได้อันตรายอะไร แต่หากยังคงมีออกม่อีกเรื่อยๆ โดยที่ไม่ได้ทานยาใดๆ อยู่ หรือมีอาการอื่นๆ เช่น ปวดท้องน้อย มีตกขาวที่มีสีเขียวเหลืองคล้ายหนองร่วม มีกลิ่นเหม็น มีแสบหรือคันช่องคลอด ก็ควรไปพบสูติ-นรีแพทย์เพื่อตรวจค่ะ